Република Србија

Општина Пожега

Председник

01 број 020-110 /21

01.03. 2021.године

Пожега

На основу члана 44. Закона о локалној самоуправи (,,Службени гласник РС“, бр 129/07 и 83/14-др закон, 101/16-др закон и 47/18), члана 76. Закона о култури ("Службени гласник Републике Србије", број 72/09, 13/16, 30/16- испр. и 6/20), члана 55. Статута општине Пожега (,,Сл. лист општине Пожега“, бр 1/19), у складу са Одлуком о буџету општине Пожега („Службени лист општине Пожега“, бр. 10/20) и Одлуком Комисије о избору пројеката у култури у 2021.години из области уметничка игра-класичан балет, народна игра, савремена игра (стваралаштво,продукција и интерпретација), 02 број 112-9-2/21 од 23.02.2021.године, по расписаном Јавном конкурсу за финансирање и суфинансирање пројеката у култури из буџета општине Пожега у 2021. години 01 број 020-3/21 од 15.01.2021.године, председник општине Пожега, доноси

**Р Е Ш Е Њ Е**

**о додели средстава за суфинансирање пројеката у култури у 2021. години**

**из области уметничка игра-класичан балет, народна игра, савремена игра (стваралаштво, продукција и интерпретација)**

**1**. У области уметничка игра-класичан балет, народна игра, савремена игра (стваралаштво,продукција и интерпретација), по расписаном Јавном конкурсу од 15.01.2021.године за финансирање и суфинансирање пројеката у култури из буџета општине Пожега у 2021.години, суфинансираће се следећи пројекат:

1. ПројекатПопуларизација и промоција очувања материјалног и нематеријалног културног наслеђа код деце и омладине 2021,корисник средставаКУД "Књаз Милош", Пожега, у износу од 100.000,00 динара

**2.** Са корисником средстава из тачке 1. Решења председник општине Пожега закључиће уговор којим се уређују међусобна права и обавезе.

**3.** Oво Решење се објављује на званичној интернет страни општине Пожега.

**О б р а з л о ж е њ е**

На основу члана 76. Закона о култури (,,Службени. гласник РСˮ, бр. 72/09, 13/16, 30/16-испр. и 6/20), члана 5. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе (,,Службени гласник РС”, бр. 105/16 и 112/17), члана 55. Статута општине Пожега („Службени лист општине Пожега“, бр. 1/19) и Одлуке о буџету општине Пожега („Службени лист општине Пожега“, бр. 10/20), председник општине Пожега расписао је Јавни конкурс за финансирање и суфинансирање пројеката у култури из буџета општине Пожега у 2021. години, 01 број 020-3/21 од 15.01.2021. године, који је објављен 15.01.2021. године на званичној интернет страни општине Пожега www.pozega.org.rs и у штампаном медију ,,Вести”.

Јавни конкурс је био отворен 30 дана од дана објављивања на званичној интернет страни општине Пожега и у штампаном медију ,,Вести”. На Јавни конкурс је пристигла једна пријава из области уметничка игра-класичан балет, народна игра, савремена игра (стваралаштво,продукција и интерпретација).

Сагласно члану 7. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник Републике Србије“, брoj, 105/16 и 112/17), Председник општине Пожега је решењем, 01 број 020-95/21 од 19.02.2021. године образовао Комисију за избор пројеката у култури из области уметничка игра-класичан балет, народна игра, савремена игра (стваралаштво,продукција и интерпретација) у 2021. години.

Комисија је на седници одржаној дана 23.02.2021. године проверила правовременост, комплетираност пристигле пријаве–предлога увидом у приспелу документацију, извршила је оцену пројекта у култури у области уметничка игра-класичан балет, народна игра, савремена игра поднетог поводом расписаног Јавног конкурса у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе и Јавним конкурсом за финансирање и суфинансирање пројеката у култури из буџета општине Пожега у 2021. години. Укупно је благовремено пристигла једна пријава. Пројекат испуњава формалне услове и оцењиван је од стране сваког члана Комисије, на основу критеријума прописаних чланом 3. Уредбе, при чему је за пројекат Комисија сачинила писано образложење у коме су наведени разлози за прихватање пројекта.

Комисија је констатовала да је документација подносиоца пријаве потпуна и поднета у року предвиђеним Јавним конкурсом.

Комисија је сагласна да је пројекат одговорио на Критеријуме за избор пројеката, а у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник Републике Србије“, брoj, 105/16 и 112/17) и Јавним конкурсом за финансирање и суфинансирање пројеката у култури из буџета општине Пожега у 2021. години, 01 број 020-3/21 од 15.01.2020. године.

Постоји усклађеност пројекта са општим интересом у култури и циљевима и приоритетима конкурса (предложени пројекат задовољава овај критеријум). Изражен је квалитет и садржајна иновативност пројекта (предложени пројекат задовољава овај критеријум). Изражени капацитети потребни за реализацију пројекта и то: стручни, односно уметнички капацитети и неопходни ресурси (предложени пројекат задовољава овај критеријум). Финансијски план је разрађен, усклађен са планом активности пројекта и укључено је више извора финансирања (предложени пројекат задовољава овај критеријум). Изражен је степен утицаја пројекта на квалитет културног живота заједнице (предложени пројекат задовољава овај критеријум).

КУД ,,Књаз Милош” je младо друштво које броји око 40 чланова који су груписани у два дечија ансамбла, старије и млађе категорије, као заједница фолклорних играча на изузетно квалитетан начин представља традицију, отаџбину и свој народ. С обзиром као новоосновано КУД ,,Књаз Милош” из Пожеге, у њима је препознат потенцијал који ће будућим нараштајима усадити љубав према музици и фолклорној традицији наше земље.

Комисија је става да се за пројекат Популаризација и промоција очувања материјалног и нематеријалног културног наслеђа код деце и омладине 2021, корисник средставаКУД ,,Књаз Милош", Пожега доделе средства у износу од 100.000,00 динара.

У складу са наведеним, као и расположивим средствима опредељеним за те намене у буџету општине Пожега у 2021. години, одлучено је као у диспозитиву овог решења.

ПОУКА О ПРАВНОМ СРЕДСТВУ: Против овог решења може се изјавити приговор Општинском већу општине Пожега у року од осам дана од дана објављивања истог на интернет страни општине Пожега.

**ПРЕДСЕДНИК**

**Ђорђе Никитовић**